Linda Nanuwil

Norlinda Nanuwil (lahir 21 Mac 1984) merupakan seorang penyanyi dan pelakon wanita Malaysia. Kerjaya muziknya bermula selepas bergelar naib juara Akademi Fantasia musim kedua pada tahun 2004. Pada tahun 2020, beliau menjadi alumni pertama Akademi Fantasia yang menyertai Gegar Vaganza di musim ketujuh ini, dan memenangi tempat kelima.

Kerjaya
Linda merupakan Naib Juara Akademi Fantasia Musim 2 setelah diserap masuk selepas tersingkir pada Minggu ke-8. Setelah meraih gelaran naib juara AF2, beliau merakamkan album studio pertamanya, Jika Kau Kekasih pada 2005. Setelah itu, beliau kembali senyap kerana berlatih untuk memantapkan vokalnya.

Linda telah menghasilkan sebuah album Kadazandusun secara rahsia dan dijadual melancarkan album itu pada 26 Julai 2008 di 1Borneo Hypermall. Malangnya seminggu sebelum itu, bapanya, Nanuwil Galida meninggal dunia.

Majlis pelancaran telah ditangguhkan ke 9 Ogos 2008 dimana Linda telah mempersembahkan single pertama berjudul 'Upus Tolidang' dengan penuh emosi. Lagu tersebut ditulis oleh Linda dan bapanya sendiri.

Linda bersama rakan seperjuangannya dalam Akademi Fantasia 2 menjayakan konsert reunion AF2 yang berlangsung pada Ogos 2019.

Pada tahun 2020, beliau terpilih sebagai salah seorang peserta Gegar Vaganza musim ketujuh antara lain turut disertai oleh Mus May, Cliff Umar, Ayu Damit dan Ashira. Penyertaan ini menjadikan Linda sebagai peserta Akademi Fantasia pertama yang menyertai Gegar Vaganza. Beliau berjaya memenangi tempat kelima selepas 10 minggu bertanding.

Akademi Fantasia (musim 2)

Berikut ialah senarai persembahan beliau:

Gegar Vaganza 2020

Linda ialah salah seorang daripada 14 peserta Gegar Vaganza musim ketujuh yang turut disertai oleh Mus May, Haslinda, Noraniza Idris dan lain-lain. Berikut ialah senarai persembahan beliau:

Kehidupan peribadi
Linda dilahirkan dan dibesarkan di Ranau, Sabah. Beliau kini menetap di Kuala Lumpur dan belum berkahwin.

Diskografi

Album studio

Single

Filemografi

Filem

Televisyen

Telefilem

Rujukan

Pautan luar
 
 
 

Orang hidup
Kelahiran 1984
Orang dari Sabah
Orang Malaysia berketurunan Kadazandusun
Muslim Malaysia
Penyanyi wanita Malaysia
Peserta Akademi Fantasia
Peserta Gegar Vaganza